સેન્ટ્રલ જેલમાં 100 બેરેકમાં પાકા અને કાચા કામના 2500 કરતાં વધુ કેદીઓ રહે છે. જેમાં મોટાભાગના કેદીઓ કાયદાની અને નિયમની ઐસી તૈસી કરીને મોબાઇલ ફોન જેલમાં લાવે છે અને મોબાઇલ ફોનનો ઉપયોગ કરે છે જેમને રોકવા માટે 25 લાખ કરતાં વધુના ખર્ચે જામર ઈન્સ્ટોલ કરવામાં આવી રહ્યાં છે. સેન્ટ્રલ જેલમાંથી છેલ્લાં બે ત્રણ વર્ષમાં અંદાજે 30 કરતાં વધુ ફોન કે સીમકાર્ડ મળી આવ્યાં હતા ત્યારે બીજલ જોષી ગેંગરેપ કેસમાં સંડોવાયેલા આરોપી પાસેથી ડોંગલ પણ મળી આવ્યું હતું.